মুরসি সমর্থকরা বিক্ষোভ শুরু করলে ব্যাপক দমন-পীড়ন শুরু হয়েছিল দেশব্যাপী। হাজার হাজার ব্রাদারহুড নেতাকর্মীকে হত্যা, নির্যাতন ও কারাবন্দী করা হয়। মিসরীয় অনেক শান্তিকামী মানুষ দেশ ছেড়ে তখন পালাতে বাধ্য হন। বহু ত্যাগ-তিতিক্ষার পরও শান্তিপূর্ণ আন্দোলন অব্যাহত রাখার প্রত্যয় ব্যক্ত করেছে মিসরের ইসলামপন্থী সর্ববৃহৎ সংগঠন মুসলিম ব্রাদারহুড। রাবা হত্যাকাণ্ডের পাঁচ বছর পরও গণতন্ত্রের দাবি থেকে এতটুকু পিছু হটেনি সংগঠনটি। মিসরের সাধারণ মানুষ এখন রাবাকে স্মরণ করে ‘স্বাধীনতা ও সম্মানের প্রতীক’ হিসেবে।